4. การประกอบธุรกิจของแต่ละกลุ่มธุรกิจ

4.1 ลักษณะธุรกิจแต่ละประเภท

ปัจจุบันรูปแบบธุรกิจของ”ดุสิตอินเตอร์เนชั่นแนล” แบ่งออกเป็น 4 ส่วนใหญ่ดังนี้

  1. การบริหารสินทรัพย์

  2. การบริหารโรงแรม และสปา

  3. การศึกษา

  4. การบริหารจัดการส่วนกลาง

1. การบริหารสินทรัพย์
มีวัตถุประสงค์เพื่อเพิ่มมูลค่าสินทรัพย์ให้มากที่สุดด้วยการใช้สินทรัพย์ของบริษัทอย่างมีประสิทธิภาพและมีประสิทธิผล
และพิจารณาการลงทุนในกิจการโรงแรมและธุรกิจที่เกี่ยวข้อง เพื่อให้เกิดประโยชน์สูงสุด

ปัจจุบันบริษัทเป็นเจ้าของโรงแรม 9 แห่ง ดังนี้

1.  ภายใต้เครื่องหมายการค้า ดุสิตธานี เป็นโรงแรมระดับ 5 ดาวมีทั้งหมด 4 โรงแรมคือ

-   โรงแรมดุสิตธานี กรุงเทพ มีห้องพักสำหรับขายจำนวน 517 ห้อง แบ่งเป็น Superior 232
    ห้อง Dusit Club 36 ห้อง Junior Suite (Thai Heritage Suite) 23 ห้อง
    2-Bedroom Suite (Princess Suite) 1 ห้อง Deluxe 114 ห้อง Dusit Grand
    107 ห้อง Rattanakosin Suite 2 ห้อง Majesty Suite 1 ห้อง และ Ambassdor
    Suite – 2 bedroom 1 ห้อง นอกจากนี้ยังให้บริการด้านอาหารและเครื่องดื่ม ห้องจัดเลี้ยง
    ห้องประชุมและสัมมนา และสิ่งอำนวยความสะดวกอื่นๆ เช่น สระว่ายน้ำ
    ศูนย์บริหารร่างกายชื่อ “DFiT” สถานบริการสุขภาพ (Spa) ชื่อ “เทวารัณย์ สปา ” Dusit
    Shop ร้านบูติกที่รวบรวมผลิตภัณฑ์ และสินค้านานาชนิด รวมทั้งสินค้าพื้นเมืองและของที่ระลึก
    ร้านขายขนมเบเกอรี่ ชื่อ “Dusit Gourmet” บริการรถ Limousine
    ระหว่างโรงแรมและสนามบิน บริการจัดทัวร์นอกสถานที่
    บริการรับแลกเปลี่ยนเงินตราต่างประเทศ บริการรับเลี้ยงเด็ก บริการตัดผม บริการซักอบรีด
    รับส่งไปรษณีย์ ให้บริการโทรศัพท์ เป็นต้น

ลูกค้าส่วนใหญ่จะเป็นชาวต่างประเทศ มีทั้งนักท่องเที่ยว และนักธุรกิจ
มีการจัดประชุมสัมมนาจากบริษัทในประเทศไทยและการจัดประชุมนานาชาติ
ส่วนใหญ่ลูกค้านักท่องเที่ยวจะเดินทางมาในช่วงเดือนตุลาคม ถึง มีนาคม ซึ่งเป็นช่วง High
Season ส่วนช่วงเดือนเมษายนถึงสิงหาคม เป็นช่วง Low Season
จะมีนักท่องเที่ยวเดินทางมาน้อย

-   โรงแรมดุสิตธานี พัทยา มีห้องพักสำหรับขายจำนวน 457 ห้อง แบ่งเป็น Superior 273
    ห้อง Cabana 9 ห้อง Suit 2^(nd) Floor 24 ห้อง Dusit Suite 3 ห้อง Dusit
    Club 89 ห้อง Dusit Grand 42 ห้อง One Bedroom Suite 15 ห้อง Royal &
    Princess Suite 2 ห้อง นอกจากนี้ยังให้บริการด้านอาหารและเครื่องดื่ม ห้องจัดเลี้ยง
    ห้องประชุม และสัมมนา และสิ่งอำนวยความสะดวกอื่นๆ เช่น สนามเทนนิส สระว่ายน้ำ
    ศูนย์บริหารร่างกายชื่อ “DFiT” สถานบริการสุขภาพ (Spa) ชื่อ “เทวารัณย์ สปา ” Dusit
    Shop ร้านบูติกที่ รวบรวม

ผลิตภัณฑ์ และสินค้านานาชนิด รวมทั้งร้านค้าย่อยขายสินค้าพื้นเมืองและของที่ระลึก
ร้านขายขนมเบเกอรี่ ชื่อ “Dusit Gourmet” บริการรถ Limousine บริการจัดทัวร์นอกสถานที่
บริการรับแลกเปลี่ยนเงินตราต่างประเทศ บริการรับเลี้ยงเด็ก บริการตัดผม บริการซักอบรีด
รับส่งไปรษณีย์ ให้บริการโทรศัพท์ เป็นต้น

-   โรงแรมดุสิตธานี หัวหิน มีห้องพักสำหรับขายจำนวน 296 ห้อง แบ่งเป็น Superior 176
    ห้อง Dusit Suite 5 ห้อง Presidential Suite 2 ห้อง Club Room 53 ห้อง
    Lanai 33 ห้อง Dusit Grand 25 ห้อง Lanai Suite 2 ห้อง
    นอกจากนี้ยังให้บริการด้านอาหารและเครื่องดื่ม ห้องจัดเลี้ยง ห้องประชุมและสัมมนา
    และสิ่งอำนวยความสะดวกอื่นๆ เช่น สนามเทนนิส สระว่ายน้ำ ศูนย์บริหารร่างกายชื่อว่า
    “DFiT” สถานบริการสุขภาพ (Spa) ชื่อ “เทวารัณย์ สปา ” Dusit Shop
    ร้านบูติกที่รวบรวมผลิตภัณฑ์ และสินค้านานาชนิด
    รวมทั้งร้านค้าย่อยขายสินค้าพื้นเมืองและของที่ระลึก ร้านขายขนมเบเกอรี่ ชื่อ “Dusit
    Gourmet” บริการรถ Limousine และ Shuttle Bus บริการจัดทัวร์นอกสถานที่
    บริการรับแลกเปลี่ยนเงินตราต่างประเทศ บริการรับเลี้ยงเด็ก บริการตัดผม บริการซักอบรีด
    รับส่งไปรษณีย์ ให้บริการโทรศัพท์ เป็นต้น

-   โรงแรมดุสิตธานี มะนิลา มีห้องพักสำหรับขายจำนวน 538 ห้อง แบ่งเป็น Deluxe 405 ห้อง
    Dusit Grand 61 ห้อง Presidential Suite 1 ห้อง Corner 23 ห้อง Dusit Club
    46 ห้อง Ambassador Suite 2 ห้อง นอกจากนี้ยังให้บริการด้านอาหารและเครื่องดื่ม
    ห้องจัดเลี้ยง ห้องประชุมและสัมมนา และสิ่งอำนวยความสะดวกอื่นๆ เช่น สระว่ายน้ำ
    ศูนย์บริหารร่างกายชื่อ “DFiT” สถานบริการสุขภาพ (Spa) ชื่อ “เทวารัณย์ สปา ”
    ร้านค้าย่อยขายสินค้าพื้นเมืองและของ ที่ระลึก ร้านขายขนมเบเกอรี่ ชื่อ “Dusit Gourmet”
    บริการรถ Limousine ระหว่างโรงแรมและสนามบิน บริการจัดทัวร์นอกสถานที่
    บริการรับแลกเปลี่ยนเงินตราต่างประเทศ บริการรับเลี้ยงเด็กทารก บริการตัดผม
    บริการซักอบรีด รับส่งไปรษณีย์ ให้บริการโทรศัพท์ เป็นต้น

  1.2 ภายใต้เครื่องหมายการค้าดุสิตปริ๊นเซส และรอยัลปริ๊นเซส เป็นโรงแรมระดับ 4 ดาว
  ปัจจุบันมี 4 โรงแรม คือ

  ----------- ------------------------------------- ----------------------
  ลำดับ        ชื่อโรงแรม                              จำนวนห้องพัก

  1           รอยัลปริ๊นเซส หลานหลวง                   167

  2           รอยัลปริ๊นเซส เชียงใหม่                    198

  3           ดุสิตปริ๊นเซส ศรีนครินทร์                    198

  4           ดุสิตปริ๊นเซส โคราช                       186
  ----------- ------------------------------------- ----------------------

นอกจากนี้ยังให้บริการด้านอาหารและเครื่องดื่ม ห้องจัดเลี้ยง ห้องประชุมและจัดสัมมนา และ
สิ่งอำนวยความสะดวกอื่นๆ เช่น สระว่ายน้ำ นวดแผนโบราณ
และมีสปาในเครือโรงแรมดุสิตปริ๊นเซส ภายใต้ชื่อ “น้ำสปา” ซึ่งให้บริการแล้วที่
โรงแรมดุสิตปริ๊นเซส โคราช และโรงแรมดุสิตปริ๊นเซส เกาะช้าง และยังมี

ร้านค้าย่อยจำหน่ายของที่ระลึก ศูนย์บริการธุรกิจ บริการแลกเปลี่ยนเงินตราต่างประเทศ
บริการซักรีด บริการโทรศัพท์ทั้งในและต่างประเทศ บริการอินเตอร์เน็ตความเร็วสูงในห้องพัก
เป็นต้น

1.3 ภายใต้เครื่องหมายการค้า ดุสิตดีทู เป็นโรงแรมระดับ 5 ดาว ที่มีรูปแบบการตกแต่งทันสมัย
เน้นความสดใสและมีชีวิตชีวา ปัจจุบันมีโรงแรมที่เป็นเจ้าของเพียง 1 แห่ง คือดุสิตดีทู เชียงใหม่
ซึ่งมีห้องพัก 131 ห้อง แบ่งออกเป็น Deluxe 74 ห้อง Club Deluxe 28 ห้อง Studio Suite
28 ห้อง Suite Two-Bedroom (D’Suite) 1 ห้อง และมีห้องอาหารนานาชาติ ล็อบบี้บาร์
ห้องจัดเลี้ยง เพื่อให้บริการแก่ลูกค้าที่มาพักในโรงแรม และลูกค้าทั่วไป
นอกจากนี้ยังมีสิ่งอำนวยความสะดวกอื่นๆ เช่น สระว่ายน้ำ ห้องออกกำลังกาย D-FiT
สถานบริการเพื่อสุขภาพ ชื่อ “ เทวารัณย์ สปา ”

“ดุสิตอินเตอร์เนชั่นแนล” ได้จัดตั้งทีมงานเพื่อพิจารณาการลงทุนในโครงการต่างๆ
แต่ทั้งนี้การพิจารณาการลงทุนบริษัทได้คำนึงถึงผลตอบแทนสูงสุดและความเสี่ยงควบคู่ไปด้วย

2. การบริหารโรงแรมและสปา
มีวัตถุประสงค์เพื่อลดสายการบังคับบัญชาและเพิ่มการกระจายอำนาจ
เพื่อให้เกิดความคล่องตัวในการบริหารงานและสามารถตัดสินใจได้รวดเร็ว
ซึ่งจำเป็นต่อธุรกิจที่กำลังขยายตัวและมีการแข่งขันที่สูง แต่ทั้งนี้เพื่อความโปร่งใส
และให้เป็นไปตามหลักการควมคุมดูแลกิจการที่ดี
บริษัทได้กำหนดขอบเขตอำนาจหน้าที่ในการอนุมัติรายการต่างๆไว้ให้ผู้บริหารสามารถดำเนินการได้ภายในขอบเขตอำนาจที่ได้รับ
หากรายการใดเกินกว่าอำนาจหน้าที่จะต้องดำเนินการขออนุมัติตามขั้นตอนที่กำหนดไว้
โดยฝ่ายการรับบริหารโรงแรมประกอบด้วยแผนกต่างๆดังนี้

-   ฝ่ายปฏิบัติการ

-   ฝ่ายขาย และฝ่ายการตลาด

-   ฝ่ายทรัพยากรบุคคล

-   สปา

หลังจากมีการ Re-Branding ดุสิตอินเตอร์เนชั่นแนล ได้มีการจัดทำมาตรฐานของผลิตภัณฑ์
การออกแบบ และการบริการสำหรับโรงแรมในแต่ละเครื่องหมายการค้าไว้อย่างชัดเจน
โดยเครื่องหมายการค้าในธุรกิจโรงแรมของดุสิตอินเตอร์เนชั่นแนล ประกอบไปด้วย 5
เครื่องหมายการค้า ได้แก่ “ดุสิตธานี” “ดุสิตปริ๊นเซส” “ดุสิตดีทู” “ดุสิตเทวารัณย์” และ
“ดุสิตเรสซิเด้นซ์” โรงแรมในแต่ละเครื่องหมายการค้า จะมีเอกลักษณ์ที่แตกต่างกันออกไป
เพื่อตอบสนองความต้องการที่แตกต่างและหลากหลายของลูกค้าในแต่ละกลุ่ม โดยจำแนกรายละเอียด
ที่มาของเครื่องหมายการค้า และโรงแรมที่อยู่ภายใต้แต่ละเครื่องหมายการค้าดังนี้

1. “ดุสิตธานี”

เป็นโรงแรมระดับ 5 ดาว
ที่มีรูปแบบการตกแต่งและการบริการซึ่งมีเอกลักษณ์ของความเป็นไทยในทุก ๆ รายละเอียด
กลุ่มลูกค้าหลักของดุสิตธานี
คือนักธุกิจและนักเดินทางผู้ที่ประสบความสำเร็จในชีวิตมีมุมมองที่กว้างขวางจากประสบการณ์การเดินทางที่ได้สะสมมา
คนกลุ่มนี้ต้องการการบริการที่เป็นเสิศที่สะท้อนถึงรสนิยมที่เหนือชั้น

การสรรค์สร้างดุสิตธานี
คือความพยายามที่จะนิรมิตความสุขสบายแห่งเมืองสวรรค์ที่มีความเป็นไทยเป็นเอกลักษณ์
ให้ทุกผู้มาเยือนได้สัมผัส ทุกรายละเอียดของความเป็นดุสิตธานี ทั้งงานศิลปะ ดอกไม้ประดับ
และบุคลากร ล้วนแล้วแต่เป็นองค์ประกอบที่สำคัญของประสบการณ์ที่น่าประทับใจทั้งสิ้น

“สัมผัสแห่งสวรรค์ดั่งนิรมิต”

-   โรงแรมดุสิตธานี กรุงเทพ

-   โรงแรมดุสิตธานี พัทยา

-   โรงแรมดุสิตธานี หัวหิน

-   โรงแรมดุสิตธานี ลากูนา ภูเก็ต

-   โรงแรมดุสิตไอส์แลนด์รีสอร์ท เชียงราย

-   โรงแรมดุสิตธานี มะนิลา ฟิลิปปินส์

-   โรงแรมดุสิตธานี ดูไบ สหรัฐอาหรับเอมิเรตส์

-   โรงแรมดุสิตธานี เลควิว ไคโร

-   โรงแรมดุสิตธานี อาบูดาบี สหรัฐอาหรับเอมิเรสต์ (จะเปิดทำการปี 2553)

-   โรงแรมดุสิตธานี ซันย่า สาธารณรัฐประชาชนจีน (จะเปิดทำการในปี 2553)

-   โรงแรมดุสิตธานี กัว (Goa) อินเดีย (จะเปิดดำเนินการในปี 2556)

-   โรงแรมดุสิตธานี เจดด้า ซาอุดิอาระเบีย

-   โรงแรมดุสิตสมุย

2. “ดุสิตปริ๊นเซส”

เป็นโรงแรมระดับ 4 ดาว ที่มีรูปแบบการตกแต่งแบบไทยร่วมสมัย
กลุ่มลูกค้าหลักของเครื่องหมายการค้านี้คือ นักธุรกิจระดับกลาง
ซึ่งแสวงหาความสะดวกสบายจากที่พัก และ การบริการที่เป็นมิตร ความคุ้มค่าของราคา
และนักท่องเที่ยวที่ต้องการสัมผัสวัฒนธรรม ความเป็นอยู่ในท้องถิ่นนั้นๆ อย่างลึกซึ้ง

ดุสิตปริ๊นเซสให้ความสบายในความคุ้นเคยกับทุกผู้มาเยือน โรงแรมภายใต้เครื่องหมายการค้าดุสิต
ปริ๊นเซส ทุกแห่งล้วนแต่มีรากฐานและความสัมพันธ์ที่ยาวนานกับเมืองนั้นๆ
จึงทำให้บุคลากรมีความรู้เกี่ยวกับพื้นที่ท้องถิ่นอย่างละเอียด
และยังตั้งอยู่ในทำเลที่สะดวกแก่การเดินทางและเที่ยวชมสิ่งที่น่าสนใจต่าง ๆ
การบริการอย่างเป็นกันเองเป็นเอกลักษณ์เฉพาะที่ดึงดูดให้ทุกกลุ่มลูกค้าของดุสิตปริ๊นเซสกลับมาเยือนอีกด้วยความประทับใจ

โรงแรมและรีสอร์ทภายใต้เครื่องหมายการค้าดุสิตปริ๊นเซส มีทั้งสิ้น 10 แห่ง
โดยแบ่งเป็นในประเทศไทย 9 แห่งและ ต่างประเทศ 1 แห่ง
โรงแรมบางแห่งจะเปลี่ยนชื่อเป็นดุสิต ปริ๊นเซส ภายหลังที่การปรับปรุงซ่อมแซมแล้วเสร็จ
ส่วนโรงแรมที่เป็น Franchise จะยังคงใช้ชื่อเดิม

“ผ่อนคลายกับความสบายที่คุ้นเคย”

-   โรงแรมรอยัลปริ๊นเซส หลานหลวง

-   โรงแรมรอยัลปริ๊นเซส เชียงใหม่

-   โรงแรมดุสิตปริ๊นเซส ศรีนครินทร์

-   โรงแรมดุสิตปริ๊นเซส โคราช

-   โรงแรมดุสิตปริ๊นเซส เกาะช้าง

-   โรงแรมเจริญธานีปริ๊นเซส ขอนแก่น

-   โรงแรมดุสิตปริ๊นเซส ซิตี้เซ็นเตอร์ ดูไบ สหรัฐอาหรับเอมิเรสต์

-   โรงแรมปทุมวัน ปริ๊นเซส *

-   โรงแรมเบลแอร์ ปริ๊นเซส *

-   โรงแรมแกรนด์ไชน่า ปริ๊นเซส *

  * เป็นโรงแรมภายใต้แฟรนไชส์ ของ บมจ.ดุสิต ไทยพร็อพเพอร์ตี้ส์

3. “ดุสิตดีทู”

โรงแรมระดับ 5 ดาวที่มีการตกแต่ง และ การบริการที่โดดเด่นทันสมัย
มีความเป็นเอกลักษณ์เฉพาะตัว กลุ่มลูกค้าหลักของเครื่องหมายการค้านี้คือ
นักเดินทางยุคใหม่ผู้ซึ่งเปี่ยมไปด้วยพลังของวัยทำงาน และความมั่นใจในความสำเร็จ
ไม่ว่าจุดประสงค์ในการเดินทางจะเป็นธุรกิจหรือการพักผ่อนท่องเที่ยว
คนกลุ่มนี้ต้องการประสบการณ์ที่แปลกใหม่ ทันสมัย และเร้าใจในคุณภาพที่เป็นเลิศ

เอกลักษณ์ของดุสิตดีทูนั้น เกิดจากการผสมผสานของ 3 องค์ประกอบเข้าด้วยกันอย่างสมบูรณ์แบบ
นั่นคือการออกแบบที่ทันสมัยที่มีเสน่ห์ดึงดูด การบริการที่โดดเด่น และแนวคิดใหม่ ๆ
ในการพัฒนาผลิตภัณฑ์ที่ทำให้ทุกสัมผัสของ ดุสิตดีทู เต็มไปด้วยความประทับใจ

โรงแรมแห่งแรกภายใต้เครื่องหมายการค้า “ดุสิตดีทู” ก่อตั้งขึ้นเมื่อเดือนพฤศจิกายน ปี 2549
ที่จังหวัดเชียงใหม่ โรงแรมดุสิตดีทู เชียงใหม่
เป็นโรงแรมที่มีเอกลัษณ์ในด้านความสดใสและมีชีวิตชีวา รวมทั้งยังมี
ความสมัยใหม่และเป็นที่น่าประทับใจ

“เสน่ห์ของชีวิตที่มีสไตล์ในทุกรูปแบบ”

-   โรงแรมดุสิตดีทู เชียงใหม่

-   โรงแรมดุสิตดีทู บาราคูดา พัทยา

-   โรงแรมดุสิตดีทู นิวเดลี อินเดีย (จะเปิดดำเนินการในปี 2554)

4. “ดุสิต เทวารัณย์”

โรงแรมหรูระดับหกดาว เน้นการบริการที่เป็นเลิศ รูปแบบการบริการเป็นแบบเฉพาะ
(customized service) เพื่อตอบสนองความต้องการของลูกค้าอย่างสูงสุด
กลุ่มลูกค้าหลักของเครื่องหมายการค้านี้คือ ผู้ที่สรร

หาความสมดุลของชีวิตที่แท้จริง เพราะความสำเร็จทางการงานและการเงินเพียงอย่างเดียวนั้น
ไม่สามารถที่จะ

นำมาซึ่งความสุขที่แท้จริงได้ หากขาดความสมบูรณ์ ทางร่างกายและจิตใจ ดุสิตเทวารัณย์
จึงเปรียบเสมือนสวนสวรรค์ที่ให้ความรื่นรมย์ทั้งทางกายและใจอย่างแท้จริง
ในความเป็นส่วนตัวอย่างไม่มีที่ใดเสมอเหมือน

“ปลีกความธรรมดา สู่มิติแห่งความรื่นรมย์”

-   โรงแรมดุสิตเทวารัณย์ นิวเดลี อินเดีย (จะเปิดดำเนินการในเดือน กันยายน 2553)

-   โรงแรมดุสิตเทวารัณย์ ชัยปุระ (Jaipur) อินเดีย ( จะเปิดดำเนินการในปี 2554)

-   โรงแรมดุสิตเทวารัณย์ ฤษีเกศ (Rishikesh) อินเดีย (จะเปิดดำเนินการในปี 2555)

-   โรงแรม“ดุสิตเทวารัณย์ เอธเฮเวน รีสอร์ท พังงา” (จะเปิดดำเนินการในปี 2556)

5. “ดุสิตเรสซิเด้นซ์ เซอร์วิสอพาร์ทเม้นท์”

ดุสิตเรสซิเด้นซ์ บริการห้องชุดพักอาศัยระยะยาว พร้อมบริการในมาตรฐานโรงแรมระดับ 5 ดาว
โดยกลุ่มลูกค้าของเครื่องหมายการค้านี้ คือ ผู้ที่สรรหาที่พักอาศัยระยะยาวอันได้แก่ นักธุรกิจ
นักท่องเที่ยวระยะยาว และชาวต่างชาติผู้พำนักในประเทศนั้น ๆ

การออกแบบ และการบริการจะเน้นถึงการสร้างบรรยากาศความอบอุ่นให้เปรียบเสมือนบ้านพักอาศัย
ที่มีสิ่งอำนวยความสะดวก และการบริการที่ตอบสนองความต้องการของผู้พักอาศัย อย่างแท้จริง

“ความเป็นอยู่ที่เหนือชั้นเพื่อชีวิตที่สมบูรณ์แบบ”

-   ดุสิตเรสซิเด้นซ์ ดูไบมาริน่า สหรัฐอาหรับเอมิเรตส์

-   ดุสิตเรสซิเด้นซ์เลควิว ไคโร อียิปต์ (จะเปิดทำการปี 2553)

-   ดุสิตเรสซิเด้นซ์ อาบูดาบี สหรัฐอาหรับเอมิเรตส์ (จะเปิดทำการในปี 2554)

-   เพิร์ลโคสต์พรีเมียร์ โฮเต็ลอพาร์ทเมนท์ ดูไบ สหรัฐอาหรับเอมิเรตส์

นอกจากธุรกิจโรงแรมแล้ว “ดุสิตอินเตอร์เนชั่นแนล”
ต้องการตอบสนองความต้องการของลูกค้าอย่างครบวงจรจึงได้มีการบริการด้านสุขภาพ
สถานออกกำลังกายในโรงแรมดังนี้

เทวารัณย์ สปา

เป็นสถานบริการด้านสุขภาพ (สปา) ที่มุ่งสร้างสรรค์ และ พัฒนาการบริการด้านสปา
ในโรงแรมระดับ 5 ดาว โดยเน้นความพิถีพิถันในทุกขั้นตอนของการบริการ เทวารัณย์ สปา
เน้นการบำบัดที่ผสมผสานระหว่างศาสตร์ของตะวันออก
และตะวันตกซึ่งถือเป็นเอกลักษณ์เฉพาะของเทวารัณย์
รูปแบบการตกแต่งจะเน้นบรรยากาศที่ผ่อนคลายแสมือนอยู่ในสวนสวรรค์
ซึ่งเป็นกรอบความคิดและที่มาของเทวารัณย์ สปา ทำให้เทวารัณย์ สปา
เป็นสปาชั้นแนวหน้าของทวีปเอเชีย ประกอบด้วย

-   เทวารัณย์ สปา กรุงเทพ โรงแรมดุสิตธานี กรุงเทพ

-   เทวารัณย์ สปา หัวหิน โรงแรมดุสิตธานี หัวหิน

-   เทวารัณย์ สปา พัทยา โรงแรมดุสิตธานี พัทยา

-   เทวารัณย์ สปา มะนิลา โรงแรมดุสิตธานี มะนิลา

-   เทวารัณย์ สปา เชียงใหม่ โรงแรมดุสิต ดีทู เชียงใหม่

  น้ำ สปา

เป็นสถานบริการด้านสุขภาพ (สปา) สำหรับโรงแรมระดับ 4 ดาว โดยกรอบความคิดของน้ำ สปา
เน้นถึงความเรียบง่าย และ ความไม่ซับซ้อนของการตกแต่งและการบริการ ปัจจุบันให้บริการอยู่ 2
สาขา ได้แก่

-   น้ำ สปา โรงแรมดุสิตปริ๊นเซส โคราช

-   น้ำ สปา โรงแรมดุสิตปริ๊นเซส เกาะช้าง

ดีฟิต

เป็นสถานออกกำลังกาย (ศูนย์ฟิตเนส) สำหรับโรงแรม 5 ดาวในเครือของ
“ดุสิตอินเตอร์เนชั่นแนล” ตกแต่งด้วยศิลปะสมัยใหม่
พร้อมด้วยอุปกรณ์และสิ่งอำนวยความสะดวกที่ทันสมัยครบครัน
มีเจ้าหน้าที่ประจำศูนย์ฟิตเนสที่พร้อมจะให้คำแนะนำ
และความช่วยเหลือเกี่ยวกับวิธีการออกกำลังกายที่เหมาะสมแก่ผู้ใช้บริการแต่ละราย

3. การศึกษา

เพื่อให้ทรัพยากรบุคคลมีการพัฒนาและเติบโตอย่างมั่นคง
และเป็นการเตรียมบุคลากรที่มีคุณภาพเพื่อรองรับการขยายตัวของโรงแรมกลุ่มดุสิตธานีและอุตสาหกรรมโรงแรมและการบริการทั่วโลก
บริษัท ดุสิตธานี จำกัด
(มหาชน)จึงได้จัดตั้งฝ่ายการศึกษาขึ้นโดยมีวัตถุประสงค์มุ่งเน้นที่จะขยายธุรกิจด้านการศึกษา
และการฝึกอบรมไปยังจังหวัดต่าง ๆ ในประเทศไทย และต่างประเทศที่มีโรงแรมดุสิตธานีตั้งอยู่
ทั้งนี้เพื่อเป็นการผลิตแรงงานที่มีคุณภาพเข้าทำงานในโรงแรมโดยเฉพาะอย่างยิ่งโรงแรมในกลุ่มดุสิต
และในปีที่ผ่านมาธุรกิจด้านการศึกษาของกลุ่มได้รับการยอมรับและมีการเติบโตอย่างต่อเนื่อง

ผลการดำเนินงาน 1 ปี หลังจากบริษัท ดุสิตธานี จำกัด (มหาชน)
ได้ลงนามให้ความร่วมมือกับมหาวิทยาลัย Lyceum of the Philippines University
(“LPU”) มีนักศึกษาให้ความสนใจและสมัครเข้าเรียนในหลักสูตรนี้เป็นจำนวนกว่า 4,000 คน
ซึ่งถือได้ว่าความร่วมมือระหว่างสองสถาบันในครั้งนี้ได้รับการตอบรับเป็นอย่างดีและประสบผลสำเร็จเป็นอย่างยิ่ง
ตลอดระยะเวลาเกือบ 1 ปีที่ผ่านมา ทั้งสองสถาบันได้มีการฝึกอบรมบุคลากรด้านการสอน
การเยี่ยมชมและดูงานของบุคลากรระหว่าง 2 สถาบัน
การจัดกิจกรรมกลุ่มเพื่อแลกเปลี่ยนความคิดเห็น การประชุมคณะกรรมการวิชาการ
และการประชุมคณะกรรมการที่ให้คำปรึกษา เพื่อเป็นการเพิ่มศักยภาพด้านวิชาการให้มีมากขึ้น

ตามสัญญาข้อตกลง วิทยาลัยดุสิตธานี ได้รับการหมอบหมายจาก LPU
ให้วางแผนกำหนดแนวทางการเรียนการสอนหลักสูตรปริญญาตรี 3 หลักสูตร ได้แก่
การบริหารโรงแรม ศิลปะการประกอบอาหารและการจัดการภัตตาคาร และ
การจัดการการท่องเที่ยว รวมทั้งหลักสูตรระยะสั้น เช่น การประกอบอาหาร การบริหารส่วนหน้า
การบริหารงานแม่บ้าน และ การจัดการเครื่องดื่ม เป็นต้น
โดยหลักสูตรทั้งหมดได้เปิดสอนที่มหาวิทยาลัย LPU ทั้ง 4 วิทยาเขต ได้แก่ มะนิลา บาทังกาส์
ลากูน่า และ คาวิเต้

ความร่วมมือกันในครั้งนี้ นอกจากจะทำให้สถาบันทั้ง 2
ได้พัฒนามาตรฐานการศึกษาให้สูงขึ้นให้เป็นที่ยอมรับจากทั่วโลกแล้ว
และยังทำให้กลุ่มดุสิตมีพันธมิตรด้านการศึกษาเพิ่มขึ้นและมีโอกาสสามารถคัดเลือกนักศึกษาที่จะจบในอนาคตไปทำงานในโรงแรมของดุสิตในตะวันออกกลางและต่างประเทศอื่นๆอีกด้วย
โดย
กลุ่มดุสิตยังจะได้รับค่าตอบแทนจากส่วนหนึ่งของค่าเล่าเรียนที่ได้รับจากนักเรียนที่สมัครเรียนในหลักสูตรนี้ตามระยะสัญญาซึ่งในช่วงแรกกำหนดไว้
15 ปี

ฝ่ายการศึกษาประกอบด้วย

1.  วิทยาลัยดุสิตธานี

โรงเรียนการโรงแรมดุสิตธานีถูกตั้งขึ้นเมื่อวันที่ 1 มิถุนายน พ.ศ. 2536
ด้วยปณิธานของท่านผู้หญิงชนัตถ์ ปิยะอุย ที่จะผลิตบุคลากรที่มีความรู้ความสามารถด้านการโรงแรม
เพื่อพร้อมเข้าทำงานในกลุ่มดุสิต
และเพื่อรองรับการเติบโตของอุตสาหกรรมการท่องเที่ยวของประเทศที่กำลังเติบโตอย่างต่อเนื่อง
โดยเปิดทำการเรียนการสอนหลักสูตรในระดับประกาศนียบัตร 2 ปี 2
หลักสูตรได้แก่หลักสูตรด้านการปฏิบัติการโรงแรม (Diploma in Hotel Operations)
และหลักสูตรด้านศิลปะการประกอบอาหาร (Professional Chef Diploma)

นับตั้งแต่เริ่มเปิดดำเนินการเรียนการสอนเป็นต้นมา
โรงเรียนการโรงแรมดุสิตธานีได้มุ่งเน้นความเป็นเลิศทางวิชาการ
และการจัดการเรียนการสอนอย่างมีคุณภาพ
ทั้งภาคทฤษฎีและภาคปฏิบัติจนได้รับอนุมัติจากทบวงมหาวิทยาลัยให้เลื่อนสถานะเป็นวิทยาลัย
เปิดสอนระดับปริญญาตรีตั้งแต่ปีการศึกษา 2539 เป็นต้นมา

ปัจจุบันวิทยาลัยดุสิตธานี เปิดสอนหลักสูตรระดับปริญญาตรี จำนวน 5 สาขาวิชา ได้แก่
หลักสูตรบริหารธุรกิจบัณฑิต ระดับปริญญาตรี

1.  สาขาวิชาการจัดการโรงแรม

2.  สาขาวิชาการจัดการครัวและภัตตาคาร

3.  สาขาวิชาการจัดการท่องเที่ยว

4.  สาขาวิชาการจัดการรีสอร์ทและสปา

5.  สาขาวิชาการจัดการการประชุมและงานมหกรรม

หลักสูตรระดับปริญญาตรี (ต่อเนื่อง) จำนวน 3 สาขาวิชา ได้แก่

1.  สาขาวิชาการจัดการโรงแรม

2.  สาขาวิชาการจัดการครัวและภัตตาคาร

3.  สาขาวิชาการจัดการท่องเที่ยว

หลักสูตรนานาชาติระดับปริญญาตรี จำนวน 2 สาขาวิชา ได้แก่

1.  สาขาการจัดการโรงแรม

2.  สาขาการจัดการครัวและภัตตาคารร่วมกับสถาบันเลอ กอร์ดอง เบลอ

หลักสูตรบริหารธุรกิจมหาบัณฑิต ระดับปริญญาโท 1 สาขาวิชา คือ
สาขาวิชาการจัดการโรงแรมและภัตตาคาร

นอกจากนี้ วิทยาลัยดุสิตธานีได้ลงนามเพื่อความร่วมมือทางวิชาการกับสถาบันมีชื่อต่างๆ อาทิเช่น

1.  School of Hotel and Tourism Management, Hong Kong Polytechnic
    University - Hong Kong, People Republic of China

2.  William Angliss Institute of TAFE – Melbourne, Australia

3.  William F. Harrah College of Hotel Administraion, University of
    Nevada, Las Vegas - Singapore Campus

4.  Saxion University of Applied Sciences - Netherland

5.  Cesar Ritz Colleges - Switzerland

6.  University College Birmingham - United Kingdom

7.  Lyceum of the Philippines University - Philippines

จากการที่วิทยาลัยดุสิตธานีได้มุ่งเน้นความเป็นเลิศด้านวิชาการและผลิตบัณฑิตที่จบการศึกษาและประสบความสำเร็จในอาชีพการงานเป็นอย่างดี
ทำให้ในปี 2540 วิทยาลัยได้รับรางวัล เหรียญทองด้านการศึกษาและฝึกอบรมจาก PATA
(PATA-Gold Award Education & Training)

ในปี 2552
วิทยาลัยได้รับคัดเลือกจากกระทรวงการท่องเที่ยวและกีฬาให้สร้างหลักสูตรการวัดผลระดับประกาศนียบัตรของภูมิภาคอาเซียนในวิชาการให้บริการอาหารและเครื่องดื่ม
การจัดการงานส่วนหน้า และ แผนกแม่บ้าน นอกจากนี้
นักศึกษาของวิทยาลัยได้สร้างชื่อเสียงให้กับสถาบัน
โดยได้รับรางวัลจากการเข้าประกวดในหมวดต่าง ๆ จากสถาบันและองค์กรที่มีชื่อเสียงอีกมากมาย

วิทยาลัยดุสิตธานีตั้งอยู่บนถนนศรีนครินทร์ เขตประเวศ กรุงเทพฯ บนเนื้อที่ 8 ไร่
ประกอบด้วยอาคารเรียน 2 อาคาร มีพื้นที่ใช้สอยทั้งสิ้น 14,083 ตารางเมตร โดยมีห้องเรียน
ห้องฝึกปฏิบัติ ห้องสาธิต และห้องครัวที่ทันสมัยและอุปกรณ์การเรียนการสอน ครบครัน
ปัจจุบันวิทยาลัยมีนักศึกษาทั้งสิ้น 1,858 คน

2. บริษัท ดุสิตเพื่อพัฒนาผู้บริหาร จำกัด

บ. ดุสิตเพื่อพัฒนาผู้บริหาร ตั้งขึ้นเมื่อปี 2547
โดยมีวัตถุประสงค์เพื่อให้การฝึกอบรมแก่หน่วยงานและบุคคลทั่วไป
ซึ่งในลำดับแรกได้มุ่งเน้นการพัฒนาบุคลากรในองค์กรของ “ดุสิตอินเตอร์เนชั่นแนล”
โดยมีหลักสูตรการอบรมให้กับผู้บริหารระดับสูง เพื่อให้มีประสิทธิภาพและศักยภาพในการทำงานสูงขึ้น
หลักสูตรฝึกอบรมให้กับผู้บริหารระดับกลางเพื่อพัฒนาศักยภาพการทำงานและการบริหารงานเพื่อเตรียมความพร้อมให้พนักงานเหล่านี้ก้าวขึ้นเป็นผู้บริหารระดับสูงหรือพร้อมที่จะเข้าไปทำงานในโรงแรมเปิดใหม่ต่อไป
นอกจากนี้ยังมีหลักสูตรที่ออกแบบเพื่อสนองความต้องการด้านการฝึกอบรมของพนักงานในด้านต่าง ๆ
เช่น

การทำงานร่วมกัน มาตรฐานของการให้บริการ และ
การบริการที่ทำให้ลูกค้าเกิดความพึงพอใจสูงสุด เป็นต้น บริษัทรับให้คำปรึกษาด้านการฝึกอบรม
การพัฒนาบุคลากร และรับจัดฝึกอบรมนอกสถานที่ด้วย

นอกจากหลักสูตรฝึกอบรม ในปีที่ผ่านมา บริษัทได้ร่วมมือกับวิทยาลัยดุสิตธานีเปิดสอนหลักสูตร Mini-
MBA in Hospitality Management เพื่อเพิ่มพูนความรู้
ความสามารถให้พนักงานระดับสูงของเครือดุสิตธานี
ด้านวิชาการบริหารธุรกิจโรงแรมโดยครอบคลุมทุกสาขาวิชาที่เกี่ยวข้องกับการบริหารธุรกิจในอนาคตให้กับบุคลากรของดุสิต
โดยมีพนักงานผ่านการคัดเลือกเข้าเรียนในหลักสูตรนี้ 29 คน

ในปี 2552 บริษัทได้ทำหลักสูตรฝึกอบรมทั้งหมด 118 หลักสูตร
โดยมีผู้เข้าเรียนและผ่านการฝึกอบรมทั้งสิ้น 1,964 คน

บ. ดุสิตเพื่อพัฒนาผู้บริหาร มีสำนักงานอยู่ที่อาคารพาณิชย์ดุสิตธานี ชั้น 5 เลขที่ 946 ถนนพระราม
4 แขวงสีลม เขตบางรัก กรุงเทพ 10500

3. บริษัท เลอ กอร์ดอง เบลอ ดุสิต จำกัด

บ. เลอ กอร์ดอง เบลอ ดุสิต จัดตั้งขึ้นโดยการร่วมทุนระหว่างบริษัท ดุสิตธานี จำกัด (มหาชน)
กับ เลอ กอร์ดอง เบลอ อินเตอร์เนชั่นแนล ภายใต้บริษัทร่วมทุนนี้ได้จัดตั้ง
โรงเรียนสอนการประกอบอาหาร เลอ กอร์ดอง เบลอ ดุสิต ขึ้น
ซึ่งได้รับอนุมัติจากกระทรวงศึกษาธิการให้เปิดทำการเรียนการสอนครั้งแรก เดือนกรกฎาคม 2550
ทุกหลักสูตรที่โรงเรียนเปิดสอนได้รับการรับรองจากกระทรวงศึกษาธิการ เมื่อศึกษาครบหลักสูตรแล้ว
จะได้ใบประกาศนียบัตรจากเลอ กอร์ดอง เบลอ และกระทรวงศึกษาธิการ

เลอ กอร์ดอง เบลอ เป็นสถาบันที่สอนการประกอบอาหารแบบฝรั่งเศสที่ได้รับการยอมรับทั่วโลก
โดย เปิดสอนมานานกว่า 100 ปี ปัจจุบันมีโรงเรียน ทั้งหมด 30 โรงเรียน ใน 15
ประเทศทั่วโลก และได้เลือก บริษัท ดุสิตธานี จำกัด (มหาชน) เป็นผู้ร่วมทุนในประเทศไทย
นับว่าโรงเรียนสอนการประกอบอาหาร เลอ กอร์ดอง เบลอ ดุสิต นี้เป็นโรงเรียนที่ใหม่ที่สุด
ใหญ่ที่สุด ในจำนวนโรงเรียนที่เลอ กอร์ดอง เบลอ มีอยู่ ในขณะนี้ และเป็นโรงเรียนของเลอ
กอร์ดอง เบลอ เพียงแห่งเดียวในเอเซียตะวันออกเฉียงใต้

หลักสูตรที่เปิดสอน

1.  หลักสูตรเต็มเวลา

1.  ประกาศนียบัตรการประกอบอาหารคาวชั้นสูง (Diploma de Cuisine )ใช้เวลาเรียน 9
    เดือน

2.  ประกาศนียบัตรการประกอบอาหารหวานชั้นสูง (Diploma de Patisserie) ใช้เวลาเรียน
    9 เดือน

3.  ประกาศนียบัตรการประกอบอาหารคาว หวาน ชั้นสูงสุด (Grand Diploma de Cuisine &
    Patisserie) ใช้เวลาเรียน 18 เดือน

1.  หลักสูตรนอกเวลา

    1.  การชงกาแฟ (Barista , art of Coffee making) ใช้เวลาเรียน 12 ชั่วโมง

    2.  หลักสูตรการทำขนมปัง (Bakery) ใช้เวลาเรียน 24 ชั่วโมง

    3.  หลักสูตรการศึกษาเรื่องไวน์ (Wine Studies) ใช้เวลาเรียน 45 ชั่วโมง

หลักสูตรศิลปะการประกอบอาหารนี้ได้สอนทักษะต่างๆ ทั้งภาคทฤษฎี
และภาคปฏิบัติในการประกอบอาหาร โดยพ่อครัวของเลอ กอร์ดอง เบลอ
ที่มีประสบการณ์สูงด้านทำอาหารและการสอน
เนื้อหาของหลักสูตรและการสอนเหมือนกันทุกแห่งทั่วโลก
รวมทั้งมีสิ่งอำนวยความสะดวกในการเรียนการสอนที่ทันสมัย ทำให้ World Gourmet Summit
จากประเทศสิงคโปร์จัดอันดับโรงเรียนให้อยู่ในอันดับ 3
ที่เป็นสถาบันการสอนการทำอาหารที่ดีที่สุดในเอเซีย หลังจากเปิดดำเนินการมาได้เพียง 2 ปี
ปัจจุบันโรงเรียนมีนักเรียน 600 คน และมีศิษย์เก่ากว่า 800 คน

โรงเรียนสอนการประกอบอาหาร เลอ กอร์ดอง เบลอ ดุสิต ตั้งอยู่ที่ อาคารพาณิชย์ดุสิตธานี ชั้น 1
เลขที่ 946 ถนนพระราม 4 เขตบางรัก กรุงเทพ มีพื้นที่โดยประมาณ 2,000 ตารางเมตร
โรงเรียนได้รับการออกแบบเป็นอย่างดีและมีเครื่องมือเครื่องใช้ในการเรียนการสอนที่ทันสมัย
โดยแบ่งเป็นห้องครัวประกอบอาหารคาว ห้องครัวประกอบอาหารหวาน ห้องครัวเอนกประสงค์
ห้องครัวประกอบอาหารนานาชาติ ห้องสาธิตประกอบอาหาร ห้องสำหรับเรียนไวน์
ห้องสำหรับเรียนทำกาแฟ และห้องสมุด เป็นต้น

  4. การบริหารจัดการส่วนกลาง

เป็นการบริหารจัดการในด้านนโยบาย กำหนดกลยุทธ์ วิสัยทัศน์ ทิศทางของบริษัท รวมทั้งกำหนด
กฏระเบียบ และการปฏิบัติงาน ควบคุมภายใน เพื่อให้อยู่ในมาตรฐาน และสอดคล้องกันทั้งกลุ่ม
การแบ่งแยกงาน และความรับผิดชอบงานส่วนดังกล่าวออกจากงานใน 3 ส่วนข้างต้น
เพื่อแบ่งแยกอำนาจหน้าที่ให้ชัดเจน ทำให้เกิดความคล่องตัวในการบริหารงาน
และเพื่อผลประโยชน์สูงสุดต่อภาพรวมของการบริหารองค์กร
การบริหารจัดการส่วนกลางขึ้นตรงกับหัวหน้าฝ่ายปฏิบัติการฝ่ายการเงิน (CFO) และ
ประธานฝ่ายปฏิบัติการ (CEO) ยกเว้น ฝ่ายตรวจสอบภายในที่ขึ้นตรงกับคณะกรรมการตรวจสอบ

การบริหารจัดการส่วนกลางประกอบด้วยฝ่ายต่างๆ ดังนี้

-   สำนักงานเลขานุการบริษัท และฝ่ายกฎหมาย

-   ฝ่ายบัญชีและการเงิน

-   ฝ่ายบัญชีโรงแรมและควบคุม

-   ฝ่ายตรวจสอบภายใน

-   ฝ่ายจัดซื้อกลาง

-   ฝ่ายบริหารความเสี่ยง

-   ฝ่ายอาคารสำนักงาน

-   ฝ่ายบริการทางเทคนิค

-   ฝ่ายพัฒนาโรงแรม

4.2 การตลาดและภาวะการแข่งขัน

การทำการตลาดของผลิตภัณฑ์และบริการที่สำคัญ

การปิดสนามบินในประเทศไทย และวิกฤติการเงินโลกในปี 2551
ส่งผลกระทบต่อเนื่องต่อธุรกิจการท่องเที่ยวไทยและธุรกิจโรงแรมในปี 2552
นอกจากนี้จากเหตุการณ์วุ่นวายทางการเมืองในประเทศรวมถึงการจลาจลในการประชุมอาเซียนซัมมิทที่พัทยาเมื่อเดือนเมษายน
และกระจายไปทั่วกรุงเทพมหานคร ได้ทำลายการท่องเที่ยวไทย
และมีผลกระทบอย่างมากต่อการเข้าพักโรงแรมและรายได้ของโรงแรมทั่วประเทศ
บริษัทจึงต้องใช้กลยุทธ์การบริหารต้นทุนอย่างมีประสิทธิภาพ
โดยส่งเสริมช่องทางการขายในระบบออนไลน์ของแผนก E-business
และช่องทางการขายตรงเพิ่มขึ้น อีกทั้งเพิ่มการสื่อสารช่องทางขายตรง ประชาสัมพันธ์
และการตลาดทางออนไลน์ มากกว่าที่จะลงโฆษณา เพราะช่องทางดังกล่าวมีค่าใช้จ่ายไม่สูงนัก

เดือนมีนาคม 2552 ดุสิตอินเตอร์แนชั่นแนลเข้าเป็นสมาชิกของกลุ่ม PHG
เพื่อขยายเครือข่ายการขายให้กว้างไกลมากขึ้นถึง 29 แห่งทั่วโลก
โดยเฉพาะประเทศสหรัฐอเมริกาและภูมิภาคแถบยุโรป
มุ่งเน้นการเพิ่มสัดส่วนของกลุ่มนักท่องเที่ยวที่เดินทางด้วยตนเองโดยไม่ผ่านบริษัทนำเที่ยว (FIT)
และกลุ่ม MICE (ธุรกิจการจัดประชุม การท่องเที่ยวเพื่อเป็นรางวัล
การแสดงสินค้าและนิทรรศการนานาชาติ) กลุ่ม PHG
นี้เอื้อต่อกลุ่มนักเดินทางที่นิยมการสะสมแต้มทั้งการพักในโรงแรมและกับทางสายการบินต่างๆ

เดือนพฤศจิกายนปี 2552 ได้เริ่มโฆษณาออนไลน์ด้วยแพ็คเกจ “คลิก อิทส์แมจิค” ที่นำเอา Dusit
Best Rate ของการพักคืนแรกมาใช้เพื่อเป็นส่วนลดครึ่งราคาสำหรับอาหารและเครื่องดื่ม
รายการส่งเสริมการขายนี้จะสิ้นสุดในวันที่ 31 มีนาคม 2553

แผนกการขายและการตลาดส่วนกลางของดุสิตอินเตอร์แนชั่นแนลจะเป็นผู้รับผิดชอบที่จะนำและสนับสนุนการขายและการตลาดให้โรงแรมแต่ละแห่งให้ใช้เงินในด้านการตลาดอย่างคุ้มค่าและก่อให้เกิดผลประโยชน์สูงสุด
โดยกำหนดให้โรงแรมแต่ละแห่งมีผู้อำนวยการแผนกการขายและการตลาดเพื่อดูแลการประเมินผลการปฏิบัติงานทั้งในด้านคู่แข่งและงบประมาณของแต่ละโรงแรม

กลุ่มเป้าหมายและช่องทางนำเสนอกิจกรรมทางการขายและการตลาดของปี 2552 ยังคงเป็น

-   MICE (กลุ่มธุรกิจการจัดประชุม การท่องเที่ยวเพื่อเป็นรางวัล
    การแสดงสินค้าและนิทรรศการนานาชาติ)

-   Corporate RFPs (กลุ่มลูกค้าที่นิยมการสะสมแต้มเมื่อเข้าพัก)

-   E distribution and OTAs (online travel agencies)
    ช่องทางออนไลน์และเอเจนซี่ทางออนไลน์

โดยจะมุ่งเน้นไปที่กลุ่มนักท่องเที่ยวระยะสั้นจากเอเชียแปซิฟิคและตะวันออกกลาง
และให้ความสำคัญไปที่นักท่องเที่ยวจากอินเดีย จีนและกลุ่มตะวันออกกลางมากที่สุด ตามด้วยญี่ปุ่น
เกาหลีและชาติอื่นๆในเอเชีย รวมถึงตลาดเดิมที่ อังกฤษและยุโรป

ทั้งนี้มีกิจกรรม และการดำเนินการในเรื่องต่างๆ ดังนี้

การบริหารรรายได้ (Revenue Management)

-   นำการบริหารจัดการแบบอื่นๆ มาใช้เพื่อเพิ่มราคาขายของห้องพัก

-   ช่วง 3 เดือนแรกของปี 2553
    จะจัดให้มีกระบวนการวินิจฉัยโรงแรมที่มีสัญญาณเตือนด้านผลประกอบการ

-   จะนำการวิเคราะห์และการรายงานมาใช้เพื่อเจาะแนวโน้มและโอกาสของธุรกิจเช่นการแบ่งกลุ่มนักท่องเที่ยว

-   ทุกโรงแรมมี revenue management ที่เป็นผู้กำหนดราคาและบริหารรายได้

-   ให้ความสำคัญในการใช้ Search Engine Optimisation หรือเครื่องมือค้นหาบนเว็บไซต์
    www.dusit.com เท่าๆ กับการพัฒนาระบบจองห้องพัก แผนก E-business
    ได้ทำงานร่วมกับ บ. Marketing Ignite เพื่อปรับปรุงเครื่องมือค้นหา
    และบันทึกสถิติการเข้าชมเว็บไซต์ รวมถึงการใช้เวลาหน้าเว็บไซต์เมื่อมีการจองห้องพัก

-   แต่ละโรงแรมจะต้องให้ความสำคัญกับการรวบรวม
    และจัดการข้อมูลอย่างมีประสิทธิภาพโดยแผนก E-business จะเป็นผู้ดูแลร่วมกับ global
    sales

-   จะนำโปรแกรม ACD
    มาใช้ที่แผนกจองห้องพักเพื่อควบคุมตรวจสอบช่วงเวลาการสนทนาระหว่างพนักงานและลูกค้าเพื่อพัฒนาระดับบริการ

-   ปรับปรุงฐานข้อมูล
    และประวัติการเข้าพักของแขกเพื่อจะได้นำข้อมูลมาใช้อย่างมีประสิทธิภาพมากที่สุด

ด้านการขาย

-   เครือข่ายสำนักงานขายส่วนภูมิภาคอยู่ที่ ฮ่องกง สิงคโปร์ เยอรมนี และลอนดอน

-   ได้มีการปรับตารางการร่วม tradeshow และ roadshow ให้สอดคล้องกับ PHG
    เพื่อให้ได้รับประโยชน์สูงสุด ลดค่าใช้จ่ายและได้ผลตอบแทนมากที่สุด

-   งาน Arabian Travel Market ที่ดูไบ เป็นงาน tradeshow ล่าสุดของปี 2552
    ของกลุ่มโรงแรมดุสิต

-   จัดตั้ง GSO ที่สำนักงานที่กรุงเทพฯ เพื่อดูแลกลุ่มลูกค้าตามประเภทต่างๆ เช่น บริษัท
    หน่วยงานรัฐบาล และกลุ่มประชุมสัมมนา

-   โปรแกรม Sales Force Automation (SFA)
    ที่ใช้บริหารจัดการกลุ่มลูกค้าซึ่งเป็นส่วนหนึ่งของโปรแกรม Opera จะถูกนำมาใช้ในปี 2553
    เพื่อทำให้ระบบการดูแลลูกค้ามีประสิทธิภาพมากขึ้น
    โดยจะเริ่มใช้ในสำนักงานที่ฮ่องกงและสิงคโปร์ในปี 2553 เช่นกัน

-   จัดหลักสูตรการอบรม 4 ระดับสำหรับพนักงานขายเพื่อพัฒนาให้เป็นมืออาชีพมากขึ้น
    รวมถึงพนักงานต้อนรับ โดยปี 2552
    พนักงานจากโรงแรมดุสิตธานีกรุงเทพได้เข้าอบรมหลักสูตรนี้ไปแล้ว

ด้านการตลาดและประชาสัมพันธ์

-   ในปี 2552 แผนก marketing service ได้จัดทำแบบโฆษณาร่วมกับบ.โอกิลวี่ พับลิค
    รีเลชั่นส์ เวิลด์วายด์ เพื่อนำไปใช้ในไตรมาสที่ 1 ของปี 2553

-   จะมีการแก้ไขการวางโครงสรางเครื่องหมายการค้า (Brand Architecture)
    แหล่งข้อมูล และองค์ประกอบต่างๆ ของเครื่องหมายการค้า (Brand Resources)
    รวมเครื่องหมายการค้าย่อย (Brand Guardianship) ของแต่ละโรงแรม

-   โปรแกรมการจัดการความสัมพันธ์ลูกค้าและกลุ่มคู่ค้าได้เปลี่ยนไปเน้นตลาดนานาชาติ เช่น
    ธนาคาร DBS มาสเตอร์การ์ด และ วีซ่า

-   ดุสิต ไวน์ แอนด์ ไดน์เติบโตขึ้นอย่างมาก สิ้นปี 2551 มีสมาชิกทั้งสิ้น 4,960 คน
    และเพิ่มเป็นเกือบ 7,000 คน ณ เดือนธันวาคม 2552

-   ฝ่ายประชาสัมพันธ์สามารถเพิ่มยอดข่าวและการลงสื่อได้มาก งานที่ร่วมกับสื่อเช่น
    การเปิดตัวดุสิตที่ร่วมเป็นสมาชิกกับ PHG งานแถลงข่าวดุสิตเบิร์ดอินเดีย
    และพิธีลงนามในสัญญาของดุสิตธานีเจดดาห์ เป็นต้น

การแข่งขัน

ภายใน

ให้แต่ละโรงแรมตั้ง competitive set เพื่อแข่งขันกับโรงแรมในเครือที่อยู่ในประเภทเดียวกัน
และหนึ่งในตัวชี้วัดผลการดําเนินงาน (KPI) ของแต่ละโรงแรมถูกจัดอันดับตาม competitive
setโดยมีการเปรียบเทียบกับช่วงก่อนๆของโรงแรมเอง
ซึ่งต้องมีการติดตามผลทุกวันและเป็นรายเดือนเพื่อรายงานต่อสำนักงานส่วนกลาง
และผลนี้ได้ถูกส่งไปยัง STR Global เพื่อให้ทำการเปิดเผย (STR Global
คือหน่วยงานที่รายงานสถิติในธุรกิจโรงแรมทั่วโลกเป็นสถาบันได้รับความเชื่อถือในอุตสาหกรรมท่องเที่ยวอย่างกว้างขวาง)

ภายนอก

สืบเนื่องจากการปิดสนามบิน ปัญหาทางการเมือง และการประท้วง
นักท่องเที่ยวกลุ่มประชุมสัมมนาจึงละเว้นที่จะมาประเทศไทย
และเลี่ยงไปเข้าพักที่บาหลีและฮ่องกงแทน ผนวกกับเศรษฐกิจตกต่ำทั่วโลกและความกังวลต่อไข้หวัด
H1N1 ส่งผลให้ธุรกิจท่องเที่ยวตกต่ำลง

โรงแรมเปิดใหม่ในประเทศไทยและจำนวนห้องพักที่เกินความต้องการเป็นเหตุผลหลักอีกประการหนึ่งที่ส่งผลกระทบต่อรีสอร์ทในประเทศไทยโดยเฉพาะที่พัทยาและหัวหิน
โรงแรมใหม่ๆพรั่งพร้อมด้วย

ความทันสมัยทางวิทยาการและการตกแต่งแบบใหม่ๆ
ภูมิภาคทางเหนือเช่นเชียงใหม่และเชียงรายก็ได้รับผลกระทบจากโรงแรมที่เปิดใหม่และมลภาวะทางอากาศเช่นกัน

เดือนตุลาคม 2552 TAFI (Travel Agents Federation of India)
จากประเทศอินเดียได้มาจัดงานประชุมประจำปีที่เชียงใหม่
แต่ภูมิภาคนี้ยังต้องการการคมนาคมทางอากาศมากกว่านี้เพื่อดึงดูดกลุ่มลูกค้าอินเดียซึ่งมีกำลังซื้อดีมาก

การพัฒนาในอนาคต

ปี 2553 โรงแรมแรกที่บริษัทร่วมทุน Dusit Bird Hotels Private Limited
จะเปิดตัวในนิวเดลี
และจะมีบทบาทสำคัญในการกระตุ้นความต้องการและสร้างให้ลูกค้าอินเดียได้รู้จักเครื่องหมายการค้าของบริษัท
และจะช่วยกระตุ้นสัดส่วนให้กลุ่ม MICE
จากอินเดียและคู่แต่งงานให้มุ่งมาประเทศไทยและตะวันออกกลาง

ระบบ GDS จะใช้ได้อย่างสมบูรณ์ในปลายเดือนมกราคม 2553 และจะเอื้อประโยชน์ต่อกลุ่มลูกค้า
corporate RFP อย่างยิ่ง ขณะเดียวกัน www.dusit.com
จะพัฒนาไปสู่ขั้นที่สองซึ่งจะส่งผลดีโดยตรงต่อโรงแรม
สิ่งนี้จะทำให้ตัวแทนกลุ่มท่องเที่ยวแบบออนไลน์เริ่มทำงานผ่าน ระบบ EZYyield ได้
ระบบนี้ดุสิตได้เปิดตัวในไตรมาส 4 ของปี 2552 แล้ว

 การจัดหาผลิตภัณฑ์หรือบริการ

  บริษัทประกอบธุรกิจการให้บริการด้านโรงแรมเป็นหลัก
  ปริมาณการให้บริการห้องพักและอัตราการเข้าพักแต่ละโรงแรมดังนี้

  ------------------ -------------------- ------------ -------------- ------- ------- -------
  โรงแรม             บริษัทผู้ประกอบธุรกิจ      จำนวนห้องพัก   อัตราการเข้าพัก                   
                                                       (ร้อยละ)                        

                                                       2549           2550    2551    2552

  ดุสิตธานี กรุงเทพ      บมจ. ดุสิตธานี          517          59.27          63.39   64.93   60.87

  ดุสิตธานี พัทยา        บมจ. ดุสิตธานี          457          62.30          60.41   56.40   51.79

  ดุสิตธานี หัวหิน        บมจ. ดุสิตธานี          296          70.74          66.99   57.69   54.40

  ดุสิตธานี มะนิลา       Philippine           538          75.19          49.33   67.02   66.43
                     Hoteliers, Inc.                                                  

  รอยัลปริ๊นเซส         บมจ. ดุสิต             167          73.86          74.07   68.00   53.01
  หลานหลวง           ไทยพร็อพเพอร์ตี้ส์                                                    

  รอยัลปริ๊นเซส เชียงใหม่ บมจ. ดุสิต             198          70.19          67.73   59.06   49.79
                     ไทยพร็อพเพอร์ตี้ส์                                                    

  ดุสิตปริ๊นเซส ศรีนครินทร์ บมจ. ดุสิต             198          75.26          70.81   73.10   57.58
                     ไทยพร็อพเพอร์ตี้ส์                                                    

  ดุสิตปริ๊นเซส โคราช    บมจ. ดุสิต             186          58.03          64.08   55.95   54.03
                     ไทยพร็อพเพอร์ตี้ส์                                                    

  ดุสิตดีทู เชียงใหม่      บมจ. ดุสิต             131          35.24          47.91   50.95   40.04
                     ไทยพร็อพเพอร์ตี้ส์                                                    
  ------------------ -------------------- ------------ -------------- ------- ------- -------

ผลกระทบต่อสิ่งแวดล้อม

ธุรกิจโรงแรมเป็นส่วนหนึ่งของชุมชน บริษัทจึงยึดมั่นในแนวทางการดำเนินการที่มุ่งเน้นในด้าน
การรักษาสิ่งแวดล้อมของชุมชนอย่างเต็มที่ นับตั้งแต่ผู้บริหารระดับสูง หัวหน้าแผนก
เจ้าหน้าที่และพนักงานโรงแรมทุกคนที่จะร่วมมือกัน
ทำให้สถานที่ประกอบการมีสภาพแวดล้อมที่สะอาดและน่ารื่นรมย์
เนื่องจากน้ำและไฟฟ้าเป็นทรัพยากรที่จำเป็นอย่างยิ่งในการประกอบธุรกิจโรงแรม
บริษัทจึงดำเนินธุรกิจโดยใช้ทรัพยากรอย่างมีประสิทธิภาพและรู้คุณค่า
ซึ่งจะเห็นได้จากมาตรการดำเนินการต่าง ๆ ดังนี้

1.  บริษัทกำหนดให้แต่ละโรงแรมมีโรงบำบัดน้ำเสีย ซึ่งโรงแรมได้ควบคุมดูแลระบบบำบัด น้ำเสีย
    ให้สามารถบำบัดน้ำเสียได้อย่างมีประสิทธิภาพ
    และนำน้ำทิ้งหลังบำบัดที่ผ่านการเติมคลอรีนแล้วไปใช้ รดน้ำต้นไม้ ทำความสะอาดพื้น อาคาร
    ล้างรถ เป็นต้น จากผลการวิเคราะห์คุณภาพน้ำทิ้ง
    พบว่าอยู่ในมาตรฐานคุณภาพน้ำทิ้งจากอาคาร
    ตามประกาศสำนักงานคณะกรรมการสิ่งแวดล้อมแห่งชาติ

2.  บริษัทจัดการด้านพลังงานไฟฟ้า โดยมีการติดตั้งเครื่องวัดย่อย เพื่อวัดว่าแต่ละส่วน
    แต่ละแผนกได้ใช้พลังงานอย่างมีประสิทธิภาพ
    ทำให้โรงแรมสามารถควบคุมการใช้พลังงานของแต่ละแผนกในแต่ละเดือน อย่างมีประสิทธิภาพ
    และไม่ใช้เครื่องทำความเย็นที่ใช้สาร ซีเอฟซี ที่เป็นอันตรายต่อมลภาวะและสิ่งแวดล้อม

3.  บริษัทมีมาตรการในการจัดการขยะมูลฝอยที่เกิดขึ้นดังนี้

    -   ลดขยะมูลฝอย
        โดยการหลีกเลี่ยงสินค้าที่มีการบรรจุหีบห่อที่เกินความจำเป็นหรือด้วยวัสดุที่ไม่สามารถนำกลับมาใช้ได้อีก

    -   นำสิ่งของต่าง ๆ กลับมาใช้อีกครั้งหนึ่ง
        เพื่อวัตถุประสงค์เดิมหรือวัตถุประสงค์อื่นเท่าที่จะสามารถทำได้ เช่น
        ขวดที่สามารถบรรจุของได้ใหม่ ผ้าขนหนูและถุงใส่เสื้อผ้าส่งซัก ผ้ากันเปื้อน
        ที่ซักล้างทำความสะอาดได้ แบตเตอรี่ไฟที่สามารถอัดกระแสไฟฟ้าใหม่ได้
        บันทึกข้อความที่ใช้ภายในโรงแรมด้วยกระดาษที่ใช้แล้ว
        แต่ยังมีเนื้อที่พอจะเขียนข้อความได้ เป็นต้น

    -   นำสิ่งที่ใช้แล้วไปแปรสภาพเพื่อนำกลับมาใช้ประโยชน์อีกครั้งหนึ่ง
        โดยวิธีการแยกประเภทขยะ โดยเริ่มตั้งแต่การจัดหาภาชนะรองรับแยกตามชนิด
        และทางโรงแรมจะจำหน่ายออกเพื่อเข้าสู่กระบวนการกลับมาใช้ใหม่ เช่น อลูมิเนียม
        กระดาษใช้ในสำนักงาน อาหารและ อินทรีย์วัตถุ แก้ว พลาสติก
        กระป๋องที่ทำด้วยเหล็กและดีบุก เป็นต้น

    -   ปลูกจิตสำนึกของพนักงานให้รู้จักประหยัดในการใช้พลังงาน
        และการใช้วัสดุอุปกรณ์สำนักงาน เช่นการประหยัดไฟ การใช้กระดาษ 2 หน้า เป็นต้น

  4. บริษัทได้ว่าจ้างให้ Excellent Energy International Co., Ltd. (Thailand)
  ศึกษาการเปลี่ยนอุปกรณ์ต่างๆ เพื่อเป็นการประหยัดเชื้อเพลิง และลดการใช้พลังงานไฟฟ้า
  รวมทั้งเป็นการ ลดมลภาวะโลกร้อน โดยในปี 2551
  คณะกรรมการบริษัทได้อนุมัติงบประมาณในการเปลี่ยนวัสดุอุปกรณ์ และเครื่องมือไฟฟ้าต่างๆ
  เป็นเงิน 34.85 ล้านบาท

การควบคุมโดยหน่วยงานรัฐ

บริษัท ดุสิตธานี จำกัด (มหาชน) เป็นบริษัทที่จดทะเบียนเป็นนิติบุคคลตามกฎหมายว่าด้วย
บริษัทมหาชนจำกัดกับกรมพัฒนาธุรกิจการค้า กระทรวงพาณิชย์

ด้านสุขอนามัย ทางบริษัทปฏิบัติตามข้อบัญญัติสำนักงานกรุงเทพมหานคร หรือ เทศบาลท้องถิ่น
นอกจากนี้โรงแรมในเครือส่วนใหญ่ได้เข้าร่วมโครงการใบไม้เขียว
ของมูลนิธิใบไม้สีเขียวซึ่งจัดตั้งโดยคณะกรรมการส่งเสริมกิจกรรมสิ่งแวดล้อมเพื่อการท่องเที่ยว
(“ค.ส.ส.ท.”) ประกอบด้วยองค์กรที่มีวิสัยทัศน์ด้านการพัฒนาธรุกิจการท่องเที่ยวและการโรงแรม
องค์กรที่กล่าวถึงนั้น คือ การท่องเที่ยวแห่งประเทศไทย สมาคมโรงแรมไทย
โครงการสิ่งแวดล้อมแห่งสหประชาชาติประจำภูมิภาคเอเชียแปซิฟิก
สำนักงานการจัดการด้านการใช้ไฟฟ้า การไฟฟ้าฝ่ายผลิตแห่งประเทศไทย
สมาคมพัฒนาคุณภาพสิ่งแวดล้อมและการประปา นครหลวง
ซึ่งโครงการใบไม้เขียวมีวัตถุประสงค์ที่จะพัฒนาประสิทธิภาพการใช้พลังงานและพัฒนาคุณภาพสิ่งแวดล้อมของธุรกิจการท่องเที่ยวและการโรงแรม
โดยจะวัดระดับมาตรฐานโดยพิจารณาถึงเรื่องสิ่งแวดล้อมและการประหยัดพลังงานของโรงแรมเทียบได้กับ
ISO 14000 หากโรงแรมใดได้ระดับมาตรฐานตามที่กำหนดจะได้ใบไม้ 1 ใบ
ซึ่งโรงแรมในเครือดุสิตธานี และรอยัลปริ๊นเซสได้รับมาตรฐานใบไม้ 3 ถึง 5 ใบ

ที่ผ่านมาบริษัทไม่มีค่าใช้จ่ายเกี่ยวเนื่องกับเรื่องผลกระทบต่อสิ่งแวดล้อม
แต่มีค่าใช้จ่ายเพื่อรักษามาตรฐานในด้านต่างๆ
ตลอดจนการรักษาสิ่งแวดล้อมของโรงแรมให้อยู่ในสภาพที่ดี ซึ่งเป็นค่าใช้จ่าย
ในการดำเนินงานตามปกติ

4.4 งานที่ยังไม่ส่งมอบ

ไม่มีรายการดังกล่าว